කොළඹ විශ්වවිද්‍යාලයේ සරසවි මිතුරෝ සංවිධානය විසින් මෙරට කලා හා සාහිත්‍ය ක්ෂේත්‍රයට මෙහෙවරක් කළ කලාකරුවන් ඇගැයීම වෙනුවෙන් සංවිධානය කෙරෙන ‘ලක්තඹර අභිනන්දන සම්මාන උළෙල’ මැයි 06 වැනිදා පස්වරු 3.00 ට එම විශ්වවිද්‍යාලයීය නව කලාගාරයේදී පැවැත්වේ.මේ වසරේ සිට වාර්ෂිකව පවත්වන්නට නියමිත මෙම උළෙලේ මෙවර, සංගීත ක්ෂේත්‍රය වෙනුවෙන් හරුන් ලන්ත්‍රා, සිනමාව වෙනුවෙන්, විමල් කුමාර ද කොස්තා සහ නාට්‍ය ක්ෂේත්‍රය වෙනුවෙන් ලූෂන් බුලත්සිංහල සම්මාන ලැබීමට නියමිතය.1998 වසරේදී සුහද හමුවීම් සහ සාමාජික සුබ සාධනය වෙනුවෙන් ආරම්භ කළ සරසවි මිතුරෝ සංවිධානය විසින් පසුව ඉන් ඔබ්බට යමින් දුෂ්කර පළාත්වල අධ්‍යාපන සම්මන්ත්‍රණ සහ පාසල් උපකරණ බෙදා දීම වැනි කටයුතුද සිදු කෙරේ.